Ian Burchnall

Ian Burchnall (s. 11. helmikuuta 1983) on englantilainen jalkapallovalmentaja.

Ura

Burchnallilla ei ole taustalla omaa pelaajauraa, vaan hän aloitti jalkapallovalmentajana Leedsin yliopiston joukkueessa 22-vuotiaana ja toimi osa-aikaisena valmentajana Leeds Unitedin ja Bradford Cityn akatemioissa. Hän nousi kaudeksi 2013 Brian Deanen apuvalmentajaksi norjalaiseen Sarpsborgiin. Joukkue oli juuri noussut Norjan pääsarjaan, jossa Deane ja Burchnall onnistuivat sen myös kahdella perättäisellä kaudella pitämään.Meet the English manager following in Roy Hodgson’s footsteps in Norway The Set Pieces. Viitattu 2.2.2023. 

Deane jätti Sarpsborgin kauden 2014 jälkeen. Perheineen Norjassa viihtynyt Burchnall jatkoi uraansa maassa, ja siirtyi kaudeksi 2015 Kjell Jonevretin apuvalmentajaksi Vikingiin.Han vil få Viking tilbake på europeisk nivå NRK. Julkaistu 22.10.2014. Viitattu 2.2.2023.  Jonevret jätti seuran kauden 2016 jälkeen ja Burchnall nousi seuran päävalemntajaksi.Burchnall presentert som ny Viking-trener TV2.no. Julkaistu 24.11.2016. Viitattu 2.2.2023.  Debyyttikausi päävalmentajana sujui tuloksellisesti heikosti ja Viking putosi kauden jälleen liigasta. Seurajohto erotti Burchnallin kauden päätteeksi.Ian Burchnall sparket som trener for Viking Dagbladet. Julkaistu 9.11.2017. Viitattu 2.2.2023.  Seuran kannattajat protestoivat Burchnallin potkujen jälkeen seurajohtoa vastaan ja syyttivät heikosti toiminutta seurajohtoa Vikingin putoamisesta. Seuran urheilutoimenjohtaja Bård Wiggen erosikin pian Burchnallin potkujen jälkeen tehtävistään.Wiggen ferdig i Viking etter massiv kritikk NRK. Julkaistu 17.11.2017. Viitattu 2.2.2023.  Burchnall kertoi myöhemmin, että ensimmäinen päävalmentajapesti Vikingissä oli kaaottinen seuran taloudellisten ongelmien vuoksi, sillä pelaajien ja valmentajien osalta hän ei saanut rakentaa menestyvää joukkuetta.Ian Burchnall: Ostersunds boss on succeeding Graham Potter and more BBC Football. Julkaistu 20.8.2018. Viitattu 2.2.2023. 

Kesällä 2018 Burchnallin valmennusra jatkui Ruotsissa, kun hänestä tuli Östersundin päävalmentaja. Burchnall seurasi tehtävässä Graham Potteria, joka oli nostanut seuran alasarjoista Allsvenskaniin ja aina Ruotsin cupin mestariksi saakka. Burchnallin johdolla Östersund säilytti sarjapaikkansa Allsvenskanissa, muttei yltänyt Potterin aikakauden menestykseen. Myös joukkueen taloudellinen tilanne heikkeni ja panostukset menestymiseen olivat aiempaa vähäisemmät. Lopulta Burchnall jätti seuran heinäluussa 2020.Falkarnas gest – hyllade Ian Burchnall en sista gång: ”Jag är verkligen rörd” op.se. Julkaistu 17.7.2020. Viitattu 2.2.2023. 

Maaliskuussa 2021 Burchnallista tuli Notts Countyn päävalmentaja.Burchnall appointed head coach Notts County. Julkaistu 25.3.2021. Viitattu 2.2.2023.  Burchnall luotsasi joukkueen Englannin viidenneksi korkeimman sarjatason National Leaguen nousukarsintoihin kauden päätteeksi, mutta joukkue hävisi nousukarsintojen välierissä Torquay Unitedille.Extra-time goals from Asa Hall and Dean Moxey saw Torquay United beat Notts County in a pulsating tie to reach the National League promotion final BBC Football. Julkaistu 12.6.2021. Viitattu 2.2.2023.  Myös kaudella 2021/22 Notts County eteni nousukarsintoihin, mutta jälleen Burchnallin joukkueen kohtalona oli putoaminen ennen finaalivaihetta.Mani Dieseruvwe's goal deep into extra time clinched Grimsby a 2-1 comeback win at Notts County in their National League play-off eliminator BBC Football. Julkaistu 23.5.2022. Viitattu 2.2.2023. 

Kaudeksi 2022/23 Burchnall siirtyi Englannin Ykkösliigaan nousseen Forest Green Roversin päävalmentaja.Burchnall becomes Rovers boss fgr.co.uk. Julkaistu 27.5.2022. Viitattu 2.2.2023.  Tulokset jäivät Burchnallin alaisuudessa vaisuiksi ja Forest Green voitti vain viisi ottelua, kunnes seurajohto erotti Burchnallin tammikuun lopulla 2023.Forest Green Rovers have confirmed the departure of Head Coach Ian Burchnall fgr.co.uk. Julkaistu 25.1.2023. Viitattu 2.2.2023. 

Lähteet

Luokka:Englantilaiset jalkapalloilijat
Luokka:Englantilaiset jalkapallovalmentajat
Luokka:Vuonna 1983 syntyneet
Luokka:Elävät henkilöt